ขรรค์’สั่งฟ้องแพ่งไล่ฟันศักดากับพวก
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

‘โพสต์ทูเดย์ — ธอส.สั่งฟ้องแพ่ง นายศักดากับพวกฐานทุจริต ไม่หวั่นคดีอาญาหมดอายุความ 
นายขรรค์ ประจวบเหมาะ กรรมการผู้จัดการธนาคารอาคารสงเคราะห์ (ธอส.) เปิดเผยถึงคดีนายศักดา ณรงค์ หรือนายศักดาพินิจ ณรงค์ชาติโสภณ อดีตรองกรรมการผู้จัดการ ธอส. กับพวก 34 คน ที่ทุจริตปล่อยเงินให้แก่โครงการบ้านจัดสรรของภรรยาตัวเอง ที่จะหมดอายุความในวันที่ 25 ส.ค. ว่า หากคณะกรรมการป้องกันและปราบปรามการทุจริตแห่งชาติ (ป.ป.ช.) ว่า ถ้าคดีอาญาหมดอายุความจะดำเนินการฟ้องทางแพ่งเพื่อเอาผิดต่อไป
นายขรรค์ กล่าวว่า ขณะนี้ธนาคารได้ประสานเจ้าหน้าที่ตำรวจให้ติดตามตัวนายศักดามาดำเนินคดีแล้ว และคดีอาญาหมดอายุความ ก็เห็นว่ายังมีคดีทางแพ่งที่ยังไม่หมดอายุความ และสามารถดำเนินการเอาผิดกับนายศักดาต่อได้ โดยเฉพาะการอนุมัติสินเชื่อแก่โครงการบ้านจัดสรรสุวินทวงศ์ ซึ่งภรรยานายศักดาเป็นเจ้าของ 
“ผมเพิ่งได้รับหมายศาลเมื่อวันที่ 24 ส.ค. ตอน 4 โมงเย็น ก็รีบประสานงานให้เจ้าหน้าที่ตำรวจช่วยติดตามตัวนายศักดา ซึ่งเข้าใจว่าน่าจะหลบซ่อนตัวอยู่บ้านผู้ใหญ่คนหนึ่ง ซึ่งถ้าเอาผิดคดีอาญาไม่ได้ ก็เอาผิดคดีแพ่งต่อได้ เพราะยังไม่หมดอายุความ” นายขรรค์ กล่าว 
สำหรับคดีการปล่อยกู้โครงการอสังหาริมทรัพย์แก่ภรรยาของนายศักดานั้น ได้สร้างความเสียหายกับธนาคารเป็นเงิน 77.9 ล้านบาท ส่วนการปล่อยกู้ซื้อที่ดินเปล่าในราคาที่สูงกว่าธนาคารประเมินนั้น คิดเป็นเงินทั้งสิ้น 105 ล้านบาท เสียหายกว่า 54%